Nüüd on kodune elu muidugi vaiksem.  Lapsed on suureks kasvatatud ja teele saadetud ning nüüd teevad nad ise oma otsuseid ja valikuid. Koolivaheaegadel käivad lapselapsed, siis on askeldamist rohkem. Aga muidu - maja soojas hoida, abikaasa teele saata, noote otsida ja kokku panna. Minia Margit ütleb, et hea õmblejana on vanaemast palju abi olnud ning Siimon meenutab, kuidas vanaema heal meelel ka legot kokku paneb. Vilunud küpsetajana on tal seegi kord poegade jaoks jõulusaiad Tartus kaasas. Suurem saia- ja jõulusöögitegu ootab sel nädalal ees.